उदयपुरवाटी। निजीशिक्षण संस्थान संघ उदयपुरवाटी की बैठक शनिवार को बागौरा स्थित निजी स्कूल में हुई। बैठक में विभिन्न बिंदुओं पर चर्चा की गई। संघ के उदयपुरवाटी शहर अध्यक्ष रमेश सैनी ने कहा कि जिला स्तर पर तय किया गया है कि प्राईवेट स्कूलों के बाहर सूचना लेखन करवाने जैसा कोई सरकारी आदेश नहीं है।
उन्होंने कहा कि प्राईवेट स्कूलों में शिक्षक आते-जाते रहते हैं इसलिए ऐसा किया जाना व्यवहारिक भी नहीं है। बैठक में सूचना ऑनलाइन करवाने, फीस निर्धारण, आरटीई के तहत बच्चों के प्रवेश में आने वाली परेशानियों सहित विभिन्न बिंदुओं पर चर्चा की गई। इस अवसर पर अनवरअली खान, महेश सैनी, सुरेश सैनी, कैलाशचंद्र सैनी, लोकेश राठी, कालूराम सैनी, रतनलाल सहित कई संस्था संचालक मौजूद थे।
hin_Deva hin_Deva